Începând din 23 ianuarie 2013, Šundovski nu mai este antrenorul naționalei masculine de handbal a Macedoniei. El a demisionat printr-o declarație de presă și un email oficial către Federația de Handbal a Macedoniei, în care își explica plecarea de funcție. Šundovski și-a asumat întreaga responsabilitate pentru lipsa de performanțe a Macedoniei la Campionatul Mondial din 2013, desfășurat în Spania.